Charles Bell

Si Gat o Ginoong Charles Bell (ipinanganak noong Nobyembre, 1774, sa Doun ng Monteath, Edinburgh - namatay noong 28 Abril 1842 sa North Hallow, Worcestershire) ay isang Eskoses na anatomo, maninistis, pisyologo, at teologo ng likas na teolohiya.  Siya ang mas nakababatang kapatid na lalaki ni John Bell (1763-1820) na isa ring kilalang siruhano at manunulat.

Kay Charles Bell ipinangalan ang karamdamang pasma ni Bell o pamamanhid ni Bell, isang uri ng pamamanhid ng mukha, sapagkat siya ang unang nakapaglarawan ng kalagayang ito.  Tanyag din si Bell dahil sa kanyang Batas ni Bell (kilala rin bilang Batas Bell-Magendie) na naglalarawan sag dalawang uri ng mga nerbyos (nerb) o "ugat" ng gulugod: na ang pangharap o anteryor na mga ugat ay mga ugat-panggalaw o mga "ugat na nagpapagalaw" ng masel ng katawan (mga motor neuron, parang "motor" o makinang nagpapaandar), samantalang mga pandama o sensoryo (sensory neuron) naman ang mga panlikod o posteryor na mga "ugat".

Mga sanggunian

Mga manggagamot
Mga teologo
Mga manunulat mula sa United Kingdom
Mga anatomista
Mga Eskoses